CELEX: 32016D0408
Language: bg
Date: 2016-03-10 00:00:00
Title: Решение за изпълнение (ЕС) 2016/408 на Съвета от 10 март 2016 година относно временното спиране на преместването на 30 % от кандидатите, разпределени на Австрия съгласно Решение (ЕС) 2015/1601 за установяване на временни мерки в областта на международната закрила в полза на Италия и Гърция

19.3.2016   
            
            
               BG
            
            
               Официален вестник на Европейския съюз
            
            
               L 74/36
            
         РЕШЕНИЕ ЗА ИЗПЪЛНЕНИЕ (ЕС) 2016/408 НА СЪВЕТА
   от 10 март 2016 година
   относно временното спиране на преместването на 30 % от кандидатите, разпределени на Австрия съгласно Решение (ЕС) 2015/1601 за установяване на временни мерки в областта на международната закрила в полза на Италия и Гърция
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение (ЕС) 2015/1601 на Съвета от 22 септември 2015 г. за установяване на временни мерки в областта на международната закрила в полза на Италия и Гърция (1), и по-специално член 4, параграфи 5 и 7 от него,
   като взе предвид предложението на Европейската комисия,
   като има предвид, че:
   
               (1)
            
            
               На основание член 78, параграф 3 от Договора за функционирането на Европейския съюз (ДФЕС) Съветът прие две решения за установяване на временни мерки в областта на международната закрила в полза на Италия и Гърция. В съответствие с Решение (ЕС) 2015/1523 на Съвета (2)40 000 кандидати за международна закрила трябва да бъдат преместени от Италия и Гърция в другите държави членки. В съответствие с Решение (ЕС) 2015/1601 120 000 кандидати за международна закрила трябва да бъдат преместени от Италия и Гърция в другите държави членки.
            
         
               (2)
            
            
               Решение (ЕС) 2015/1601 беше прието поради извънредна ситуация, характеризираща се с внезапен приток на граждани на трети държави в Италия и Гърция, и поради неотложната необходимост да се окаже на тези държави членки бърза помощ в съответствие с принципа на солидарност и справедливо поделяне на отговорността между държавите членки. От това следва, че всяка държава членка на преместване следва да гарантира, че преместването се извършва редовно, своевременно и в достатъчен брой.
            
         
               (3)
            
            
               В член 4, параграф 5 от Решение (ЕС) 2015/1601 е предвидено, чедържава членка може, при извънредни обстоятелства, до 26 декември 2015 г. да уведоми Съвета и Комисията, че временно не е в състояние да участва в процеса на преместване на до 30 % от кандидатите, които са ѝ разпределени в съответствие с параграф 1 от същия член, като представи надлежно обосновани причини, съвместими с основните ценности на Съюза, залегнали в член 2 от Договора за Европейския съюз (ДЕС). Комисията следва да направи оценка на дадената обосновка и да представи предложения на Съвета за временно спиране на преместването на до 30 % от кандидатите, разпределени на засегнатата държава членка в съответствие с член 4, параграф 1 от посоченото Решение. Когато е обосновано, Комисията може да предложи удължаване на срока за преместване на оставащите кандидати до 12 месеца след датата, посочена в член 13, параграф 2 от посоченото Решение.
            
         
               (4)
            
            
               Австрия е изправена пред изключителни обстоятелства с извънредна ситуация, характеризираща се с внезапен приток на граждани на трети държави на нейна територия.
            
         
               (5)
            
            
               Значителното увеличение на броя на незаконните влизания през границите на Съюза и на вторичните движения в целия Съюздоведе до рязко нарастване на броя на кандидатите за международна закрила в Австрия.
            
         
               (6)
            
            
               Данните на Евростат потвърждават рязкото нарастване на броя на кандидатите за международна закрила в Австрия. Броят на кандидатите за международна закрила нарасна с над 230 % от 23 835 кандидати за периода от 1 януари до 30 ноември 2014 г. на 80 880 кандидати за периода от 1 януари до 30 ноември 2015 г., като броят на кандидатите за международна закрила е над 10 000 души на месец от септември 2015 г. насам. Въпреки че данните на Европейската служба за подкрепа в областта на убежището (EASO) показват намаляване на броя на кандидатите през декември 2015 г. и януари 2016 г. в сравнение с предходните месеци, броят на кандидатите остава голям.
            
         
               (7)
            
            
               През 2015 г. Австрия отчете втория по големина брой кандидати за международна закрила на глава от населението в Съюза след Швеция (9 421 кандидати на един милион жители съгласно наличните данни на Евростат).
            
         
               (8)
            
            
               Актуалната ситуация оказва значителен натиск върху австрийската система за предоставяне на убежище, което води до сериозни практически последици на място по отношение на условията за прием и капацитета на системата за предоставяне на убежище за обработване на молбите.
            
         
               (9)
            
            
               Поради това настоящата миграционна ситуация в Австрия и натискът върху капацитета ѝ да обработва молбите за международна закрила и да осигурява адекватни условия за прием на лицата, очевидно нуждаещи се от международна закрила, оправдава временно да бъде спряно преместването на 30 % от кандидатите, разпределени на Австрия съгласно Решение (ЕС) 2015/1601, което съответства на 1 065 кандидати, за срок от една година.
            
         
               (10)
            
            
               По време на периода на временно спиране Австрия остава задължена да продължи бързо и редовно да приема на територията си оставащия брой разпределени кандидати.
            
         
               (11)
            
            
               Спирането на преместването на 30 % от кандидатите за една година представлява достатъчна и пропорционална мярка в отговор на ситуацията в Австрия. Удължаването на срока за преместване на оставащите кандидати след датата, посочена в член 13, параграф 2 от Решение (ЕС) 2015/1601, не е оправдано. От съществено значение е преместването от Италия и Гърция да се извършва бързо и редовно до 26 септември 2017 г., за да бъде оказана ефективна подкрепа на Италия и Гърция с оглед на текущата извънредна ситуация.
            
         
               (12)
            
            
               Доколкото целите на настоящото решение не могат да бъдат постигнати в достатъчна степен от държавите членки, а поради обхвата и последиците на действието могат да бъдат по-добре постигнати на равнището на Съюза, Съюзът може да приеме мерки в съответствие с принципа на субсидиарност, уреден в член 5 от ДЕС. В съответствие с принципа на пропорционалност, уреден в същия член, настоящото решение не надхвърля необходимото за постигане на тези цели.
            
         
               (13)
            
            
               Настоящото решение зачита основните права и спазва принципите, признати в Хартата на основните права на Европейския съюз.
            
         
               (14)
            
            
               Обединеното кралство не участва в Решение (ЕС) 2015/1601. Поради това Обединеното кралство не участва в приемането на настоящото решение и не е обвързано от него, нито от неговото прилагане.
            
         
               (15)
            
            
               Ирландия е обвързана с Решение (ЕС) 2015/1601 и поради това участва в приемането и прилагането на на настоящото решение, с което се изпълнява Решение (ЕС) 2015/1601.
            
         
               (16)
            
            
               В съответствие с членове 1 и 2 от Протокол № 22 относно позицията на Дания, приложен към ДЕС и към ДФЕС, Дания не участва в приемането на настоящото решение и не е обвързана от него, нито от неговото прилагане.
            
         
               (17)
            
            
               Като се има предвид неотложният характер на ситуацията, настоящото решение следва да влезе в сила в деня след публикуването му в Официален вестник на Европейския съюз,
            
         ПРИЕ НАСТОЯЩОТО РЕШЕНИЕ:
   Член 1
   Преместването в Австрия на 1 065 от кандидатите, разпределени на тази държава членка съгласно Решение (ЕС) 2015/1601, се спира до 11 март 2017 г.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
      Съставено в Брюксел на 10 март 2016 година.
      
         
            За Съвета
         
         
            Председател
         
         K.H.D.M. DIJKHOFF
      
   
   
      (1)  ОВ L 248, 24.9.2015 г., стр. 80.
   
      (2)  Решение (ЕС) 2015/1523 на Съвета от 14 септември 2015 г. за установяване на временни мерки в областта на международната закрила в полза на Италия и на Гърция (ОВ L 239, 15.9.2015 г., стр. 146).